বুধবার রাজ্যের আবেদন শুনবে কলকাতা হাইকোর্ট

কলকাতা: আগামিকাল বুধবার কলকাতা হাইকোর্টে (Calcutta High Court) আরজি করের (RG Kar Case) রায় নিয়ে রাজ্যের আবেদনের মামলার শুনানি। বিচারপতি দেবাংশু বসাক ও বিচারপতি মোঃ সাব্বাক রশিদির ডিভিশন বেঞ্চে হবে এই মামলার শুনানি। সোমবার শিয়ালদহ দায়রা আদালতে তাঁর দোষীর আমৃত্যু কারাবাসের শাস্তি ঘোষণা করে বিচারক অনির্বাণ দাস। সঞ্জয় রায়ের ফাঁসির আবেদন জানিয়ে মঙ্গলবারই কলকাতা হাই কোর্টের দ্বারস্থ হয়েছিল রাজ্য সরকার। মামলা দায়েরের অনুমতি দিয়েছিল ডিভিশন বেঞ্চ। বুধবার মামলার শুনানি।

সোমবার শিয়ালদহ আদালতের বিচারক অনির্বাণ দাস আরজি করের ডাক্তার খুন ও ধর্ষণের ঘটনা তিনি বিরল থেকে বিরলতম নয় বলে উল্লেখ করেছেন। এই ঘটনায় দোষী সঞ্জয় রায়কে যাবজ্জীবন কারাদণ্ড দিয়েছেন। যদিও মুখ্যমন্ত্রীর দাবি, আরজি করের ঘটনা বিরল থেকে বিরলতম ঘটনার মধ্যে একটি। সোমবার শিয়ালদহ আদালত রায়ে খুশি নন মুখ্যমন্ত্রী। মুখ্যমন্ত্রীর কথায়, তিনি দোষীর ‘চরমতম শাস্তি’ চান।

আরও পড়ুন: সঞ্জয়ের ফাঁসি চেয়ে হাইকোর্টে আবেদন রাজ্যের

তিনি বলেছেন, ফাঁসির সাজা হলে অন্তত মনকে সান্ত্বনা দিতে পারতাম। এই প্রসঙ্গে গুড়াপ, ফরাক্কা, জয়নগরের মামলার প্রসঙ্গও তদন্ত চালাচ্ছিল রাজ্য পুলিশ। সম্প্রতি তিন ঘটনায় ফাঁসির সাজা দিয়েছে নিম্ন আদালত। কিন্ত আরজিকরের ঘটনায় দোষীর ফাঁসি না হয়ে যাবজ্জীবন কারাদণ্ড হয়েছে। সঞ্জয়ের ফাঁসির দাবিতে হাইকোর্টে দ্বারস্থ হয়েছে রাজ্য সরকার।